Ματθίλδη Α΄ του Νεβέρ

Η Ματθίλδη Α΄, κόμισσα του Νεβέρ ή Ματθίλδη του Κουρτεναί ή Μαώ του Κουρτεναί (1188-1257) ήταν κόμισσα του Νεβέρ, Ωσέρ & Τοννέρ. Ήταν η μοναδική κόρη και παιδί του Πέτρου Β΄ του Κουρτεναί μέλους του Οίκου του Κουρτεναί με την πρώτη σύζυγο του Αγνή Α΄ του Νεβέρ. Πρώτος σύζυγος της ήταν ο Ερβέ Δ΄ ντε Ντονζί, δεύτερος σύζυγος της ήταν ο Γκυ Δ΄ του Φορέζ. Η μητέρα της παντρεύτηκε έναν πρώτο ξάδελφο του βασιλιά της Γαλλίας Φιλίππου Αυγούστου, με τον γάμο έγινε κόμης του Νεβέρ, της Ωσέρ και της Τοννέρ (1184), σε τέσσερα χρόνια μετά τον γάμο γεννήθηκε η κόρη τους Ματθίλδη. Ο Πέτρος Β΄ του Κουρτεναί είχε μια διαμάχη με τον Ερβέ Δ΄ ντε Ντονζί σχετικά με την κατοχή του πύργου του Ζιέν, ο Ερβέ Δ΄ νίκησε τον αντίπαλο του και τον συνέλαβε. Με την μεσολάβηση του βασιλιά Φιλίππου Αυγούστου έκλεισαν συμφωνία (1199), ο πατέρας της ελευθερώθηκε με τον όρο να δώσει την κόρη του σύζυγο στον Ερβέ Δ΄ και να του παραχωρήσει την κομητεία του Νεβέρ. Ο γάμος έκλεισε πιθανότατα στις 20 Οκτωβρίου 1199, οι κομητείες του Ωσέρ και του Τοννέρ θα μεταβιβαζόντουσαν στον Ερβέ Δ΄ μετά τον θάνατο του Πέτρου του Κουρτεναί. Ο Ερβέ Δ΄ και η Ματθίλδη ίδρυσαν το Μοναστήρι του Μπελαρί και το Αββαείο της Παναγίας του Επώ (1211), την επόμενη χρονιά (1212) ζήτησαν από τον Πάπα Ιννοκέντιο Γ΄ να συναινέσει για τον γάμο τους που είχε γίνει το 1205. 

Ο Πέτρος Β΄ δέχθηκε μια αντιπροσωπεία βαρόνων που του πρόσφεραν το Στέμμα για την Λατινική Αυτοκρατορία (1216). Δέχτηκε την αυτοκρατορική στέψη στο Σαν Λορέντσο εκτός των Τειχών στην Ρώμη από τον πάπα Ονώριο Γ΄ (9 Απριλίου 1217). Η βασιλεία του ήταν σύντομη, συνελήφτηκε από Έλληνες στην Αλβανία και πέθανε τον χειμώνα του 1218 - 1219 στην φυλακή πριν προλάβει να φτάσει στην Κωνσταντινούπολη. Με την Συνθήκη που είχε κλείσει ανάμεσα στον Πέτρο Β΄ και τον Ερβέ Δ΄ η Ματθίλδη σαν μοναδική διάδοχος κληρονόμησε την Ωσέρ και την Τοννέρ. Ο Ερβέ Δ΄ που βρισκόταν στην Ε΄ Σταυροφορία έμαθε τα νέα, επέστρεψε στην Ευρώπη και ανέλαβε την διοίκηση στις κομητείες. Η Αγνή, κόρη του Ερβέ Δ΄ και της Ματθίλδης παντρεύτηκε σε δύο χρόνια τον Γκυ Δ΄ του Σαιν-Πολ. Ο Ερβέ Δ΄ πέθανε στο Σαιντ-Αινιάν πιθανότατα δηλητηριασμένος (22 Ιανουαρίου 1223). Η Ματθίλδη Α΄ παντρεύτηκε τέσσερα χρόνια αργότερα σε δεύτερο γάμο τον Γκυ Δ΄ του Φορέζ. Η Ματθίλδη Α΄ έμεινε πασίγνωστη για τις γενναιοδωρίες της, υπέγραψε ένα διάταγμα στον πύργο του Ντρι στην Ωσέρ (15 Αυγούστου 1223). Το διάταγμα παραχωρούσε πολλές ελευθερίες στους κατοίκους της Ωσέρ σε τέτοιο βαθμό που γεννήθηκε η κοινότητα, επιβεβαιώθηκε από τον Πέτρο του Κουρτεναί (1188). Ίδρυσε το Αββαείο της Παρηγοριάς της Σέιζι για τις Κιστερκιανές μοναχές (1235), αργότερα (1244) τους έδωσε μεγαλύτερες αρμοδιότητες. 
Πέθανε (29 Ιουλίου 1257) και τάφηκε στο "Αβαείο της Παρηγοριάς της Σέιζι", την διαδέχθηκε σαν κόμισσα του Νεβέρ, Ωσέρ & Τοννέρ η δισέγγονη της Ματθίλδη Β΄ του Νεβέρ.

Οικογένεια
Με τον πρώτο σύζυγο της Ερβέ Δ΄ ντε Ντονζί απέκτησε τέκνα:
 Γουλιέλμος, απεβ. την περίοδο 1207-1214.
 Αγνή Β΄ ντε Ντονζύ (1205-1225), παντρεύτηκε πρώτα (1217) τον Φίλιππο των Καπετιδών (γιο του Λουδοβίκου Η΄ της Γαλλίας), που απεβίωσε την επόμενη χρονιά., και μετά παντρεύτηκε για δεύτερη φορά (1221) τον Γκυ Β΄ των Σατιγιόν κύριο του Σαιν-Πολ (απεβ. 1226). Η κόρη τους:
 Γιολάντη ντε Σατιγιόν, παντρεύτηκε τον Αρσαμπώ Θ΄ κύριο του Μπουρμπόν.

Με τον δεύτερο σύζυγό της Γκυ Δ΄ του Φορέζ απέκτησε τέκνο:
 Αρτώντη, παντρεύτηκε τον Αρτώ Δ΄ ντε Ρουσιγιόν, κύριο του Σατιγιόν.

Παραπομπές

Πηγές
 Bouchard, Constance Brittain (1987): Sword, Miter, and Cloister: Nobility and the Church in Burgundy, 980–1198, Cornell University Press
 Evergates, Theodore (2007): The Aristocracy in the County of Champagne, 1100–1300, University of Pennsylvania Press
 Kupfer, Marcia (2003): The Art of Healing: Painting for the Sick and the Sinner in a Medieval Town. Pennsylvania State University Press.
 Perry, Guy (2013): John of Brienne: King of Jerusalem, Emperor of Constantinople, c. 1175–1237
 Sot, Michel; Lobrichon, Guy; Depardon, Marie-Hélène (2006): Les gestes des évêques d'Auxerre. Volume 2. Belles lettres.

Κόμισσες του Νεβέρ
Γαλλίδες κόμισσες